Hagnaður tveggja félaga í eigu Novator , fjárfestingafélags Björgólfs Thor Björgólfssonar , vegna sölu á hlut sínum í CCP árið 2018 nam tæplega 7,2 milljörðum króna . Sagt er frá í Markaðnum . Áður en CCP var selt árið 2018 átti Novator og tengd félög um 43% hlut í tölvuleikaframleiðandanum . Stærsti hluthafi CCP var félagið NP með ríflega 27% hlut en NP II átti síðan 8,5% hlut . Hagnaður þess fyrrnefnda nam 6,2 milljörðun en þess síðarnefnda um milljarði . Sem fyrr segir var CCP selt árið 2018 en kaupandi var suðurkóreska félagið Pearl Abyss . Kaupverð var andvirði 46 milljarðar íslenskra króna auk árangurstengdra greiðslna árin 2019 og 2020 . Ekki liggja fyrir upplýsingar um afkomu CCP á síðasta ári og þar með hvort árangurstengdu greiðslurnar hafi virkjast .